
Da li je ispravan ***[namaz](https://pitajucene.com/search/Namaz/questions/ "Pretraži pitanja o namazu")*** čovjeka koji na sebi nosi hamajliju?


* 
* 
* 
* 
* 
* 
* 

 
Namaz osobe koja nosi hamajliju

Islamski učenjaci jednoglasni su u mišljenju da vješanje ***[hamajlija](https://pitajucene.com/search/hamajlij/questions/ "Pretraži pitanja o hamajlijama")*** na kojima je ispisano nešto osim kur’anskih ajeta ili hadiskih ***[dova](https://pitajucene.com/search/dova/questions/ "Pretraži pitanja o dovama")*** nije dozvoljeno. Kada je riječ o hamajlijama na kojima su ispisani ajeti i vjerodostojne ***[dove](https://pitajucene.com/search/dove/questions/ "Pretraži pitanja o dove")*** iz sunneta, njih je, po preferirajućem mišljenju, zabranjeno nositi, na osnovu općenite zabrane i preventivnog sankcioniranja (sedduz-zeria).1 Na ovu konstataciju ukazuje izjava Ibrahima Nehaija: “Ashabi i ***[tabiini](https://pitajucene.com/search/tabiin/questions/ "Pretraži pitanja o tabiinima")*** prezirali su vješanje svih vrsta hamajlija, čak i onih na kojima su ispisani ajeti ili bilo šta drugo.”2 Svemogući Allah rekao je:  

  

**“Ako te Allah nekakvom nevoljom pogodi, pa, niko je osim Njega ne može otkloniti…”**3 Dakle, vješanje hamajlija zabranjeno je, ali i pored toga ne znam da postoji dokaz na osnovu kojeg se može kazati da je ***[namaz](https://pitajucene.com/search/Namaz/questions/ "Pretraži pitanja o namazu")*** čovjeka koji nosi hamajliju neispravan, osim ako bi smatrao da hamajlija koristi i otklanja nedaću sama po sebi, bez Allahove volje i odredbe, što se smatra velikim širkom, a Allah najbolje zna.


\_\_\_\_\_\_\_\_\_\_\_


1 Vidjeti: Tuhfetul-avezi, 6/195-196.  

2 Ibn Ebu Šejbe, 5/35/23457, i Ebu Ubejd u djelu Fadailul-Kur’an, 1/111, sa ispravnim lancem prenosilaca.  

3 Prijevod značenja El-Enam, 17.  

  

Dr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")*** – preuzeto iz knjige “FETVE (Pravne decizije)”


Preuzmite knjigu u pdf formatu:  

<https://pitajucene.com/wp-content/uploads/2019/06/Fetve-Pravne-decizije-mr.Safet-Kuduzovic.pdf>


